Önzetlen szeretet és a harc az életért

Mindannyian a tudattal áthatott isteni fénnyel vagyunk összekapcsolva. Ez a fény áthatja és betölti a világegyetem jelentős részét. Magában hordozza az információt, az energiát, az életet és a teremtés lehetőségét. Ezért szükséges, hogy önzetlen szeretettel forduljunk a mindenség felé, hiszen valamennyien ugyanannak az egységnek a részei vagyunk. Ugyanilyen szeretettel kell önmagunkhoz is viszonyulnunk, mivel mi is abból a fényből születtünk és lettünk megalkotva.

	Az önzetlen szeretet energiái mindig melletted állnak, bármilyen nehézséggel kell is szembenézned. Gyógyító erőként segítenek helyreállítani a lelkedet és a szívedet, amikor az életért vívott küzdelmek megsebeznek. Megértik, miért kellett áthaladnod az árnyékok világán, a jó és rossz ellentéteinek útvesztőjén. Ha szívedben jelen van az önzetlen szeretet, akkor a benned élő tiszta szellem és természetes, harmonikus energiáid helyre hozzák a rendet és együtt munkálkodhatnak veled a jövőd kiteljesedésén.

	Az önzetlen szeretet a legmagasabb bölcsesség hordozója. Olyan tudás és megértés árad belőle, amely az élet legnagyobb tanítóinak bölcsességéhez hasonlítható. Ezek az energiák nem elítélnek, hanem megbocsátanak akkor is, amikor a körülmények harcra kényszerítenek. Nem a küzdelmet választják, hanem a gyógyulást, a felemelést és a megértést.

	Azok az emberek, akik gyermekkoruk óta felelősséget vállalnak másokért, gyakran komoly küzdelmeket élnek át az életben. Fontos tiszteletben tartani szerepüket és helyüket, hiszen családjuk, szeretteik és közösségük sorsáért is felelősséget hordoznak. Képességeiket arra használják, hogy segítsenek, gyógyítsanak és önzetlenül tegyenek mások javára.

	A harc, a kirekesztettség, a szeretet hiánya, a békétlenség, a gyűlölet, a mások feletti uralkodás vágya és a lelki egyensúly elvesztése mind a lélek fájdalmának tükröződései. Ezek az állapotok eltávolítják az embert belső harmóniájától, és megnehezítik, hogy teljes és értékes életet éljen. Sok ember a nélkülözés, a betegség vagy a kilátástalanság terhei alatt hoz helytelen döntéseket. Gyakran nem rosszindulat vezérli őket, hanem a reménytelenség érzése és a kiút keresése.

	A valódi halhatatlanság nem a testhez, hanem a lélek fejlődéséhez kapcsolódik. Ahhoz kerül közelebb, aki a jóságot, a szeretetet, a tudást, a bölcsességet és a békét választja élete útjaként.

	Minden élet értékes és tiszteletre méltó. Ezért vigyáznunk kell szeretteinkre és önmagunkra is. Fontos felismerni, meddig vezethet a küzdelem, és hol kell helyet adni a békének. Újra és újra át kell gondolnunk életünk irányát, fel kell ismernünk azokat az erőforrásokat és lehetőségeket, amelyek képesek kivezetni bennünket a negatív, megterhelő élethelyzetekből.

	Bár az élet útján időnként harcolnunk kell a fennmaradásért, a lélek igazi ereje nem a küzdelemben, hanem az önzetlen szeretetben rejlik. Az önzetlen szeretet begyógyítja a harcok sebeit, és visszavezeti az embert belső békéjéhez és eredendő fényéhez. Aki megőrzi szívében a jóságot a legnehezebb időkben is, az egyre közelebb kerül az isteni bölcsesség forrásához. A szeretet nemcsak felemeli az embert, hanem láthatatlan hidat épít minden lélek között az egység és harmónia felé. Így válhat az életért vívott harc végül a szeretet győzelmévé, amely örök fényként ragyog tovább az ember szívében.


